Kijew

Kijew ( Київ, Kyjiw) je stolica Ukrainy a leži na sewjeru kraja nad Dnjeprom. Kijew bě z 9. lětstotka sydło wulkomócnarstwa (Kijewska Rus) a tuž załoženske městno stawizniskeje Ruskeje.

Kijew je wuznamne kubłanske a industrijne stejnišćo a twori nimo toho najwažniše wobchadne křižnišćo kraja. Na zakładźe swojeho historiskeho wuznama jako srjedźišćo Kijewskeje Rus nosy město často z Nestoroweje chroniki přewzate přimjeno mać wšěch ruskich městow. Mnohich cyrkwjow a klóštrow a swojeho wuznama za prawosławne křesćanstwo dla so Kijew wot srjedźowěka nimo toho jako Jeruzalem wuchoda pomjenuje. Sofijina katedrala a Kijewski prózdnjeńcowy klóšter stejitej wot 1990 na lisćinje swětoweho kulturneho herbstwa UNESCO.

 Nóžki 

 Wotkaz 

Kategorija:Sydlišćo při Dnjeprje
Kategorija:Stolica w Europje
Kategorija:Milionowe město